Neĝkrona manako

La neĝkrona manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en Sudameriko.

Taksonomio
Laŭ AviListAviList v2025, konsultita la 7-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Lepidothrix Bonaparte, CLJL, 1854
Lepidothrix nattereri (Sclater, PL, 1865) - neĝkrona manako
Lepidothrix nattereri nattereri (Sclater, PL, 1865)
Lepidothrix nattereri gracilis (Hellmayr, CE, 1903)

Etimologio
La scienca genra nomo Lepidothrix estas kunmetaĵo de 2 antikvaj grekaj vortoj, λεπίς, λεπίδος (lepis, lepidos = "skvamo"), kaj θρίξ (triks = "haro"), pro la skvama aspekto de la distinga krono de masklojBirds of the World, Snow-capped Manakin..

La specia epiteto nattereri estis donita omaĝe al D-r Johann Natterer (1787-1843), aŭstra zoologo, kolektanto, loĝanta en Brazilo de 1817 ĝis 1835.

 Aspekto 
La neĝkrona manako estas 8,5 ĝis 9,2 cm longa kaj pezas ĉirkaŭ 8 ĝis 10 g. La specio estas sekse dimorfa kaj inoj estas pli grandaj ol maskloj. Plenkreskaj maskloj de la nomiga subspecio havas blankajn kronon kaj supran nukon kaj blankajn malsuprajn dorsojn ĝis suprajn vostajn kovrilojn. Iliaj supraĵoj estas verdaj. Iliaj flugilplumoj kaj vosto estas nigretaj kun larĝaj verdaj randoj. Iliaj mentono kaj brusto estas iomete pli helverdaj ol ilia dorso kaj iliaj ventro kaj subvostaj kovriloj estas flavaj. 

Plenkreskaj inoj havas bluajn kronon kaj nukon. Iliaj supraĵoj estas tute same verdaj kiel tiuj de la masklo, inkluzive de la malsupraj dorsoj ĝis supraj vostaj kovriloj, kaj iliaj flugiloj, vosto kaj subaj partoj estas similaj al tiuj de la masklo. Maskloj de la subspecio L. n. gracilis estas similaj al nomigaj maskloj; la kronoj de inoj estas same verdaj kiel la cetero de iliaj supraĵoj. Ambaŭ seksoj de ambaŭ subspecioj havas flavecblankajn aŭ palflavajn irisojn, palbluetan bekon, kaj rozkolorajn krurojn kaj piedojn. Snow, D. kaj E. de Juana (2020). Snow-capped Manakin (Lepidothrix nattereri), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Oktobro, 2025 

Disvastiĝo kaj habitato
La neĝkrona manako troviĝas en la humidaj arbaroj de Amazonio, plejparte en Brazilo, sed ankaŭ en plej nordeosta Bolivio.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko